கேள்வி: பெட்டன் நாகனார் பற்றி தகவல் சொல்.
பதில்: பெட்டன் நாகனார் சங்ககால இசையமைப்பாளர்கள் ஒருவர். கடுவன் இளவெயினனார் என்னும் புலவர் பாடிய இரண்டு பரிபாடல்களுக்கு பரிபாடல் 2, 3 இவர் இசையமைத்துப் பாடியுள்ளார்.திருமால் போற்றும் இந்த இரு பாடல்களுக்கும் பாலைபண் கூட்டிப் பாலையாழ் இசையோடு பாடியிருக்கிறார். * பெட்டன் என்னும் சொல் பெரிதும் விரும்பத் தக்கவன் என்னும் பொருளைத் தரும்.பிணையும் பேணும் பெட்பின் பொருள. (தொல்காப்பியம் உரியியல் 40) நாகன் என்னும் சொல்லுக்கு இளமைநலம் மிக்கவன் என்பது பொருள். ;இப் பாடல்களிலுள்ள இசையின்பப் பகுதிகளுக்கு எடுத்துக்காட்டு 1 :மாஅயோயே! மாஅயோயே! :மறு பிறப்பு அறுக்கும் மாசு இல் சேவடி :மணி திகழ் உருபின் மாஅயோயே! (பரிபாடல் 3 அடி 1,2, 3) 2 :செவ்வாய் உவணத்து உயர் கொடியோயே! :கேள்வியுள் கிளந்த ஆசான் உரையும், :படி நிலை வேள்வியுள் பற்றி ஆடு கொளலும், :புகழ் இயைந்து இசை மறை உறு கனல் முறை மூட்டித் :திகழ் ஒளி ஒண் சுடர் வளப்பாடு கொளலும், :நின் உருபுடன் உண்டி; :பிறர் உடம்படுவாரா :நின்னொடு புரைய :அந்தணர் காணும் வரவு. (பரிபாடல் 2 அடி 60 முதல் 63) திருமாலின் உருவமும், உணவும், வெளிப்பாடும் இவற்றில் கூறப்பட்டுள்ளன.